会大学士薛国观奏对侵厂卫，东厂王化民等侦其阴事，以中伤之。下府部议罪，上怒其轻敕镇抚司，严鞠证佐，镇抚希东厂旨，悉实之。于是昌时嗾其党袁恺、黄云师等共指淳爲九卿之长，乃私国观，而故出其罪。上素知淳，遂释不问。冬十月，引疾乞归，疏数上，乃允。十七年甲申，李自成陷京师，淳痛哭携家浮海岛。清兵入京师，自海上归，陛见辞归山中。康熙六年丁未（1667年）卒于家，年八十二。生平无声色之好，自奉俭素，老益喜诵读。